ନଦୀ ମଝିରେ ଡ଼ଙ୍ଗା ଦଉଡ଼ି ଛିଣ୍ଡିଲାଃ ଅଳ୍ପକେ ବର୍ତ୍ତିଲେ ଯାତ୍ରୀ\nରୂପ୍ସା, ୧୮।୧୨(ଡି.ଏନ.ଏ.)-ବାଲେଶ୍ୱର ସଦର ବ୍ଲକ ସୋଲପଟାସ୍ଥିତ ପଞ୍ଚୁପଡ଼ା ନଦୀରେ ସୋମବା\nନଦୀ ମଝିରେ ଡ଼ଙ୍ଗା ଦଉଡ଼ି ଛିଣ୍ଡିଲାଃ ଅଳ୍ପକେ ବର୍ତ୍ତିଲେ ଯାତ୍ରୀ\t December 18th, 00:00 AM December 18th, 00:00 AM\nରୂପ୍ସା, ୧୮।୧୨(ଡି.ଏନ.ଏ.)-ବାଲେଶ୍ୱର ସଦର ବ୍ଲକ ସୋଲପଟାସ୍ଥିତ ପଞ୍ଚୁପଡ଼ା ନଦୀରେ ସୋମବାର ଏକ ଦୁର୍ଘଟଣା ଘଟିଛି। ନୌକାରେ ଯାତ୍ରୀମାନେ ବାଇକ୍ ନେଇ ନଦୀ ପାରି ହେଉଥିବା ବେଳେ ଦଉଡ଼ି ଛିଣ୍ଡିଯିବାରୁ ନୌକା ନଦୀସ୍ରୋତରେ ଭାସିଯାଇ ପୂର୍ବରୁ ନିର୍ମିତ ହୋଇଥିବା ପୋଲ ପାଇଁ ଏକ ଭଙ୍ଗା ପିଲର ଦେହରେ ବାଡ଼େଇ ଯାଇଥିଲା। କିନ୍ତୁ ନୌକା ବୁଡ଼ି ନ ଯାଇ ପାଣିରେ ଭାସି ରହିଥିବାରୁ ଯାତ୍ରୀମାନେ ଆସନ୍ନ ବିପଦରୁ ବର୍ତ୍ତି ଯାଇଥିଲେ। ସ୍ଥାନୀୟ ଲୋକେ ସଂଗେ ସଂଗେ ପହଞ୍ଚତ୍ ଅନ୍ୟ ନୌକା ଦ୍ୱାରା ଯାତ୍ରୀମାନଙ୍କୁ ନଦୀରୁ ଉଦ୍ଧାର କରିଥିଲେ। ବାଇକ୍ଗୁଡ଼ିକୁ ମଧ୍ୟ ନୌକାରେ ଆଣି ନଦୀ ଘାଟରେ ପହଞ୍ଚାଇଥିଲେ। ପ୍ରକାଶ ଯେ, ନଦୀର ଉତ୍ତରଘାଟରୁ ଦକ୍ଷିଣଘାଟ ପର୍ଯ୍ୟନ୍ତ ନୌକା ଚଳାଚଳ ପାଇଁ ଦୀର୍ଘଦିନରୁ ଏକ ଦଉଡ଼ି ବନ୍ଧା ଯାଇଥିଲା। ଅଚାନକ ଦଉଡ଼ି ଛିଣ୍ଡିଯିବାରୁ ଏଭଳି ପରିସ୍ଥିତି ଉପୁଜିଥିବା ସ୍ଥାନୀୟ ଲୋକେ ବସିଛନ୍ତି। ପଞ୍ଚୁପଡ଼ା ପୋଲ ନିର୍ମାଣ କାର୍ଯ୍ୟ ଶେଷ ହୋଇ ନ ଥିବାରୁ ଏବେ ବି ନଦୀ ପାରି ହେବା ପାଇଁ ଯାତ୍ରୀମାନେ ନୌକା ଉପରେ ନିର୍ଭର କରୁଛନ୍ତି।
